Diari Oficial de la Generalitat Valenciana


Sumari del DOGV 8641, del 24-09-2019 (2019/8456)

Notificació de la sentència dictada en el procediment de modificació de mesures número 92/2018.
-----------------------------------------------------------------------------------------------

### Dades del document

Número de DOGV
:   8641

Data del DOGV
:   24-09-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/8456


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de modificació de mesures número 92/2018. [2019/8456]  
Part demandant: Mercedes Alcaraz Córdoba.  
Part demandada: Gabriel Vijai Dezaliu.  
Sobre guarda, custòdia o aliments de fills menors no matrimonials no consensuats.  
En el procediment esmentat més amunt, s'ha dictat la sentència número 338/2019, de data 17 d'abril de 2019, que literalment és com segueix:  
  
«Dispositiva  
Estime la demanda interposada i establisc les mesures següents per l'interés del fill menor:  
1. Atribuïsc a la mare l'exercici exclusiu de la pàtria potestat sobre el fill menor M. D. A. nascut el 8 de gener de 2014.  
L'exercici exclusiu de la pàtria potestat implica que la mare podrà, sense comptar amb el consentiment del pare, adoptar les decisions rellevants que afecten el menor, especialment, en l'àmbit educatiu, sanitari, religiós i social.  
Per això, podrà decidir per si sola, sense consentiment patern, l'elecció o canvi de centre o model educatiu o activitats extraescolars que s'haguen de realitzar; qualsevol intervenció quirúrgica, tractament mèdic o tractament psicològic; sobre la realització o no d'un acte religiós o social rellevant, així com la manera de dur-lo a terme; el canvi de domicili; l'autorització per a l'eixida del territori nacional, l'obtenció del DNI, passaport, i en general qualsevol tràmit administratiu que d'ordinari requeriria autorització de tots dos progenitors.  
2. Atribuïsc a la mare la guarda i custòdia del menor.  
3. No establisc règim de visites a favor del pare.  
4. Assenyale la quantitat de 150 - mensuals en concepte d'aliments en favor del fill menor, quantitat que el pare ingressarà els primers cinc dies de cada mes en el compte que designe de la mare, que s'actualitzarà anualment d'acord amb les variacions de l'índex de preus de consum. Cada progenitor haurà de pagar el 50 % de les despeses extraordinàries que puguen ocasionar els fills, en els termes indicats en el fonament sisé.  
5. No observe motius per a imposar les costes processals a cap dels litigants.  
Notifiqueu aquesta resolució a les parts, i feu-los saber que és susceptible de recurs d'apel·lació. El recurs haurà d'interposar-se per escrit dins del termini de vint dies hàbils, comptadors des de l'endemà de la notificació. Sent necessària la consignació prèvia de 50 euros en el compte de consignacions i depòsits d'aquest jutjat, i que sense aquest requisit no s'admetrà a tràmit el recurs (DA 15a de la LOPJ modificada per la LO 1/2009, 03.11.2009).  
Un vegada siga ferma aquesta resolució, remeteu-ne un testimoniatge al registre civil on consta inscrit el naixement del menor per a inscriure l'exercici exclusiu de la pàtria potestat atribuït a la mare.  
Aquesta es la meua sentència, que pronuncie, mane i signe.»  
Publicació. La sentència anterior ha sigut donada i publicada, de la manera prevista en l'article 212 de la Llei d'enjudiciament civil. En done fe.  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'enjudiciament civil, ha ordenat la publicació del present edicte en el Diari Oficial de la Generalitat Valenciana, a fi de portar a efecte la diligència de notificació de la sentència a la part demandada Gabriel Vijai Dezaliu.  
  
Elx, 4 de setembre de 2019.- El lletrat de l'Administració de justícia: Alfonso Marcos Lucero.